ΓΡΑΠΤΗ ΕΡΩΤΗΣΗ E-1818/02

υποβολή: Michl Ebner (PPE-DE) προς την Επιτροπή

(27 Ιουνίου 2002)

Θέμα: Πρόοδος της κύρωσης της Σύμβασης των Άλπεων

Ύστερα από τηνπογραφή της Σύμβασης πλαίσιο για την προστασία των Άλπεων, τη δημοσίευσή της στην Επίσημη Εφημερίδα των Ευρωπαϊκών Κοινοτήτων(1) και την έναρξη ισχύος της στις 14 Απριλίου 1998, απομένει η ακύρωση των μεμονωμένων πρωτοκόλλων.

Πόσα και ποια πρωτόκολλαπογράφηκαν από την Επιτροπή·

Εάν κυρώθηκαν μόνο μερικά ή κανένα πρωτόκολλο, μπορεί να το εξηγήσει αυτό η Επιτροπή·

Ποια πρωτόκολλα δεν έγιναν δεκτά·

Σε ποιες επίσημες γλώσσες της Ένωσης διατίθενται η Σύμβαση και τα συμπληρωματικά πρωτόκολλα·

Μπορεί η Επιτροπή να περιγράψει την ακριβή κατάσταση της διαδικασίας κύρωσης από τα μεμονωμένα κράτη μέλη·

Υπάρχουν τρέχουσες διαπραγματεύσεις για την εκπόνηση και τηνπογραφή περαιτέρω πρωτοκόλλων·

(1) ΕΕ L 61 της 12.3.1996, σελ. 31-36.

Απάντηση της κας Wallstrm εξ ονόματος της Επιτροπής

(11 Σεπτεμβρίου 2002)

Η Ευρωπαϊκή Κοινότηταπέγραψε τα πρωτόκολλα για τον πολεοδομικό και χωροταξικό σχεδιασμό και την αειφόρο ανάπτυξη, το πρωτόκολλο για την ορεινή γεωργία και το πρωτόκολλο για τη διατήρηση της φύσης και του τοπίου, το Δεκέμβριο του 1994. Στις 16 Ιανουαρίου 2001 η Επιτροπή ενέκρινε πρόταση του Συμβουλίου σχετικά με τηνπογραφή του πρωτοκόλλου για τις μεταφορές η οποία ακόμη εκκρεμεί. Η Επιτροπή δεν έχει προτείνει την κύρωση οιουδήποτε πρωτοκόλλου της σύμβασης των Άλπεων.

Η συμμετοχή της Επιτροπής στη σύμβαση των Άλπεων ήταν περιορισμένη. Δεν έλαβε μέρος σε καμία από τις συνεδριάσεις της σύμβασης που πραγματοποιήθηκαν τα τελευταία χρόνια και αυτό οφείλεται στην ανάγκη εστίασης των περιορισμένων πόρων που διαθέτει. Ωστόσο, η Επιτροπή διερευνά τώρα τις δυνατότητες μιας εκ νέου συμμετοχής στις εργασίες της σύμβασης των Άλπεων.

Η Επιτροπή συμβάλλει στην προώθηση της αειφόρου ανάπτυξης στην περιοχή των Άλπεων μέσω τωνφιστάμενων κοινοτικών πολιτικών. Στη δεύτερή της Έκθεση για την Οικονομική και Κοινωνική Συνοχή, η Επιτροπή επεσήμανε ότι οι ορεινές περιοχές βρίσκονται σε μειονεκτική θέση και ότι για το λόγο αυτό, έχουν περιληφθεί, μαζί με άλλες περιοχές που παρουσιάζουν σοβαρά γεωγραφικά ή φυσικά μειονεκτήματα, μεταξύ των δέκα προτεραιοτήτων για τη μελλοντική πολιτική συνοχής της Κοινότητας. Πολλές κοινοτικές πολιτικές, όπως η γεωργική πολιτική, η περιφερειακή πολιτική και η πολιτική για το περιβάλλον συντελούν στην αειφόρο ανάπτυξη των ορεινών περιοχών, συμπεριλαμβανομένης της περιοχής των Άλπεων, και συμβάλλουν στη διατήρηση της βιοποικιλότητας των ορεινών οικοσυστημάτων καθώς και στον οικονομικό και κοινωνικό ιστό της.

Το κείμενο της σύμβασης των Άλπεων έχει δημοσιευθεί στην Επίσημη Εφημερίδα(1) και, επομένως, έχει μεταφραστεί σε όλες τις επίσημες γλώσσες της ΕΕ. Τα πρωτόκολλα διατίθενται μόνο στις επίσημες γλώσσες της σύμβασης (γαλλικά, γερμανικά, ιταλικά και σλοβένικα).

Η σύμβαση κυρώθηκε από την Αυστρία στις 19.04.94, τη Γερμανία στις 16.06.94, τη Γαλλία στις 30.11.95 και την Ιταλία στις 28.09.99.

Δημιουργήθηκε πρόσφατα μια ομάδα εργασίας Πληθυσμός και Πολιτιστική Δράση η οποία θα εξετάσει αναλυτικά κατά πόσο είναι επείγον να καταρτιστεί πρωτόκολλο με θέμα Πληθυσμός και Πολιτιστική Δράση και την προστιθέμενη αξία της πράξης αυτής. Η πρώτη συνεδρίαση πραγματοποιήθηκε στις 23 και 24 Απριλίου 2002 και η ομάδα εργασίας θα συντάξει προσωρινή έκθεση για την 7η συνδιάσκεψη των Άλπεων στις 19 και 20 Νοεμβρίου 2002.

(1) ΕΕL 61 της 12.3.1996.